text: Galleri: Gastanke i ubådsstørrelse krydser midtbyen
  29 juni 2014 kl. 05.23
  Selvom vejskilte, lyssignaler og lygtepæle er små, udgør de i disse dage store forhindringer for transporten af de otte gigantiske gastanke, der skal passere gennem byen.
  De to første ud af i alt otte gastanke blev lørdag aften manøvreret ind og ud af midtbyens gader i Fredericia. Flere lysmaster og skilte blev pillet ned inden for at de 38 meter lange og 8 meter høje tanke kunne komme fra Vesthavnen i Fredericia til Vejlbyvej.
  Tankene skal være gaslager i Dong Energys nye gas- og olieterminal, der fra 2015 skal håndtere den olie, der kommer fra Hejrefeltet tæt på Nordsøens dansk-norske grænse.
  Se en af tankene krydse en gade her:
  Søndag, mandag og tirsdag aften fortsætter transporten af de sidste seks tanke på den 6,3 km lange rute gennem byen. Under transporten er der indført parkeringsforbud i store dele af midtbyen.
  